พระราชกฤษฎีกากำหนดเขตที่ดิน ในท้องที่ตำบลสามชุก ตำบลหนองผักนาก ตำบลบ้านสระ และตำบลย่านยาว อำเภอสามชุก จังหวัดสุพรรณบุรี ให้เป็นเขตโครงการจัดรูปที่ดิน พ.ศ. 2521
พระราชกฤษฎีกา
กำหนดเขตที่ดิน
ในท้องที่ตำบลสามชุก ตำบลหนองผักนาก
ตำบลบ้านสระ
และตำบลย่านยาว อำเภอสามชุก
จังหวัดสุพรรณบุรี
ให้เป็นเขตโครงการจัดรูปที่ดิน
พ.ศ.
๒๕๒๑
 

ภูมิพลอดุลยเดช
ป.ร.
ให้ไว้
ณ วันที่ ๒๕ เมษายน พ.ศ. ๒๕๒๑
เป็นปีที่
๓๓ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลสามชุก ตำบลหนองผักนาก ตำบลบ้านสระ และตำบลย่านยาว อำเภอสามชุก
จังหวัดสุพรรณบุรี ให้เป็นเขตโครงการจัดรูปที่ดิน

อาศัยอำนาจตามความในมาตรา ๒๕
แห่งธรรมนูญการปกครองราชอาณาจักร พุทธศักราช ๒๕๒๐ และมาตรา ๒๔
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลสามชุก
ตำบลหนองผักนาก ตำบลบ้านสระ และตำบลย่านยาว อำเภอสามชุก จังหวัดสุพรรณบุรี
ให้เป็นเขตโครงการจัดรูปที่ดิน พ.ศ. ๒๕๒๑

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในเขตท้องที่ตำบลสามชุก
ตำบลหนองผักนาก ตำบลบ้านสระ และตำบลย่านยาว อำเภอสามชุก จังหวัดสุพรรณบุรี
ภายในแนวเขตตามแผนที่ท้ายพระราชกฤษฎีกานี้
ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔ ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก
เกรียงศักดิ์ ชมะนันท์
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดินในท้องที่ตำบลสามชุก
ตำบลหนองผักนาก ตำบลบ้านสระ และตำบลย่านยาว อำเภอสามชุก จังหวัดสุพรรณบุรี
ให้เป็นเขตโครงการจัดรูปที่ดิน พ.ศ. ๒๕๒๑
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่
ตำบลสามชุก ตำบลหนองผักนาก ตำบลบ้านสระ และตำบลย่านยาว อำเภอสามชุก จังหวัดสุพรรณบุรี
ให้เป็นเขตโครงการจัดรูปที่ดิน พ.ศ. ๒๕๒๑

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อเกษตรกรรม
ในท้องที่ตำบลหนองผักนาก ตำบลบ้านสระ และตำบลย่านยาว อำเภอสามชุก จังหวัดสุพรรณบุรี
และได้สอบถามความสมัครใจจากเจ้าของที่ดินแล้ว
ซึ่งเจ้าของที่ดินได้ยินยอมให้มีการจัดรูปที่ดินได้
เห็นสมควรกำหนดบริเวณท้องที่ดังกล่าวเป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ขึ้น



























ศิรวัชร์/จัดทำ
๑๘
พฤษภาคม ๒๕๖๐

[๑]
ราชกิจจานุเบกษา เล่ม ๙๕/ตอนที่ ๕๖/ฉบับพิเศษ หน้า ๔/๒๕ พฤษภาคม ๒๕๒๑